|  |  |
| --- | --- |
| \\GRAM_DIM_LAM\Share GrD2\ΔΗΜΟΣ ΛΑΜΙΕΩΝ\ΤΟΥΡΙΣΜΟΣ\GREEK TRAVEL SHOW\logo dhmos lamiewn.png  **ΠΡΟΣ: ΜΜΕ** | ΔΗΜΟΣ ΛΑΜΙΕΩΝ  Γραφείο Τύπου  & Επικοινωνίας  **Λαμία, 20/11/2018** |

**9ο Σεμινάριο παραδοσιακού χορού και πολιτισμού**

**«Αναζητώντας την Παράδοση»**

Ο Δήμος Λαμιέων, η Περιφέρεια Στερεάς Ελλάδας, η Ιερά Μητρόπολη Φθιώτιδας, η Δημοτική Κοινωφελής Επιχείρηση Λαμιέων και ο Όμιλος Φίλων του Λυκείου Ελληνίδων Λαμίας συνδιοργανώνουν το **9ο Σεμινάριο παραδοσιακού χορού και πολιτισμού** που θα πραγματοποιηθεί στην πόλη μας την Παρασκευή 23 και το Σάββατο 24 Νοεμβρίου 2018 με θέμα: «**Αναζητώντας την Παράδοση**».

Στο Σεμινάριο, που θα διεξαχθεί στο τουριστικό περίπτερο του Αγίου Λουκά, θα διδαχθούν χοροί και τραγούδια:

* από τη Δυτική Θράκη (Μεταξάδες), εισήγηση και διδασκαλία του Γιώργου Ζιώγα,
* από την Μακεδονία - Φλώρινα (Άλωνα), εισήγηση και διδασκαλία του Γιάννη Κωνσταντίνου,
* από την Ικαρία, εισήγηση και διδασκαλία της Χριστιάνας Κατσαρού.

Η εγγραφή των συνέδρων θα πραγματοποιηθεί στο χώρο του τουριστικού περιπτέρου την Παρασκευή 23 Νοεμβρίου κατά τις ώρες 16:30 μ.μ. έως 17:30 μ.μ.

Μετά το τέλος του Σεμιναρίου θα ακολουθήσει γλέντι:

* Την Παρασκευή 23 Νοεμβρίου και ώρα 21:30 στο κέντρο «Μπακσές», που βρίσκεται στην οδό Μετεώρων 26, στη Λαμία.
* Το Σάββατο 24 Νοεμβρίου και ώρα 21:30 στο κέντρο «Κτήμα Πασιάκου», που βρίσκεται στο 8ο χλμ. Λαμίας-Καρπενησίου.

Για περισσότερες πληροφορίες και δηλώσεις συμμετοχής μπορείτε να απευθύνεστε στα τηλέφωνα: 6977 608298, 6984 262815 και 6975 674541.

**Από το Γραφείο Τύπου**